**BAKGRUNN**

Smartpack er et prosjekt for etablering av en næringsklynge i Akershus, Oslo og Østfold. Hensikten er å løse ut potensialet for vekst som ligger i regionens emballasjerelaterte industri. Dette skal oppnås gjennom å øke innovasjonskraften, styrke robustheten og forsterke verdiskapingen i klyngebedriftene.

**PROSJEKTETS MÅL**

Målet med prosjektet er å etablere en næringsklynge i regionen som kan organisere virksomhetene og være pådriver for innovasjonsbasert utvikling og økt regional verdiskapning. Prosjektet skal munne ut i en rapport og en søknad til Innovasjon Norge om å bli tatt opp i Arena-programmet. Annen organisering og finansiering av driften vil også bli løpende vurdert.

Prosjektet har følgende hovedoppgaver:

|  |  |
| --- | --- |
| **OPPGAVE** | **MÅLSETNING** |
| Videreutvikling av klyngen | Verve flere klyngedeltakere innen det geografiske området, samt noen utenfor der dette er ønskelig for helheten, bl.a. aktører innen oppdrettsnæringen, evt. også internasjonalt der dette er naturlig |
| Etablere møteplasser | Sørge for at klyngedeltakerne kan møtes, både fysisk og elektronisk og bidra til kommunikasjonen mellom dem. Hensikten er å bidra til innovasjon og kunnskapsutveksling |
| Innovasjonskompetanse | Være pådriver for kompetanseheving på innovasjon, samarbeid og regional verdiskapning |
| FoU-ressurser | Bidra til bedre kunnskap om og kontakter til ulike miljøer, bl.a. innen forskning og utvikling, inkubatorer, oppstartsvirksomheter og teknologibedrifter |
| Strategiutvikling | Etablere en strategi som kan kvalifisere klyngen for aktiv deltakelse i innovasjonsprogrammer og prosjekter nasjonalt og internasjonalt |
| Søknad | Søke om opptak i bl.a. Arena-programmet |

**RAMMER**

Det er bevilget tilskudd fra Akershus og Østfold fylkeskommuner til prosjektet, som har en totalramme på kr 2.100.000 fordelt på følgende poster:

Regionalt innovasjonsprogram Oslo og Akershus 2017: kr 700.000

Østfold fylkeskommune kr 300.000

Egeninnsats/egne midler deltakere kr 1.050.000

Se vedlagte budsjettspesifikasjon

Prosjektet er startet opp og løper fram til juni 2018.

**ORGANISERING**

Prosjekteier er Nofima Mat (Ås), og prosjektleder er Norsk Emballasjeforening. Øvrige initiativtakere er Bama-Gruppen AS, Glomma Papp AS og Keep-it Technologies AS.

Det er etablert en styringsgruppe som består av følgende personer:

Helga Næs, Nofima

Tom Egil Klausen, Bama-Gruppen (leder)

Peder Oscar Andersen, Keep-it Technologies

Bjørn Ivar Larsen, Glomma Papp

Kari Bunes, adm. dir. i Norsk Emballasjeforening, er ansvarlig for prosjektledelse. Styringsgruppen har engasjert en ekstern prosjektleder, Jørgen Ingeberg, for å drive prosjektet de neste tolv månedene frem til fullført rapportering og søknad i mai 2018.

Jørgen Ingeberg er dipl. Markedsøkonom og har jobbet innen emballasjerelatert industri, næringsmiddelindustri og næringsutvikling i mange år, både i Norge og internasjonalt.

Prosjektleder rapporterer til styringsgruppen. Det er ikke planlagt ytterligere ledd eller strukturer.

**BESLUTNINGER**

Det er styringsgruppen som treffer beslutninger om deltakere i klyngen, ressursbruk og øvrige prioriteringer.

**AKTIVITETER**

Det er identifisert fire hovedaktiviteter (arbeidspakker, Ap) som skal gjennomføres i prosjektperioden fram til mai 2018:

**Ap1:** Utvikling av felles kompetanse/analyser basert på endringsimpulser fra omgivelsene, hva endringene betyr for bransjen av muligheter og trusler.

**Ap2:** etablere strategier for å være drivende i framtidig innovasjon for emballasje og distribusjon for å sikre trygghet/sikkerhet, bærekraft og smarte løsninger.

**Ap3:** Bidra til å styrke regionens verdiskapning gjennom emballeringsløsninger. Legge til rette for konkretisering av prosjekter med fokus på samarbeidsområder som sjømat, landbruk og biobaserte materialer. Legge til rette for samarbeid på tvers av bransjer, fagområder og ulike miljøer.

Etablere samarbeid innenfor minst to hovedområder og gjennomføre konkrete aktiviteter innfor disse. Prosjektet skal søke å fasilitere kunnskapsutveksling mellom bedriftene i regionen.

**Ap4:** Dokumentasjon/rapportering

|  |  |  |  |  |  |  |
| --- | --- | --- | --- | --- | --- | --- |
| **TIDSPLAN** | **Q1/17** | **Q2/17** | **Q3/17** | **Q4/17** | **Q1/18** | **Q2/18** |
| **Ap1** | ---------------- | - - - - - - - - - | - - - - - - - - - | -------- | - - - - - - - - - | ------- |
| **Ap2** |  | --------------- | - - - - - - - - - | ------- |  |  |
| **Ap3** |  |  | - - - - - - - - - | - - - - - - - - - | --------------- | --------------- |
| **Ap4** |  |  |  |  | - - - - - - - - - | --------------- |

**FRAMDRIFT OG INTERN RAPPORTERING**

Prosjektleder er ansvarlig for framdrift i prosjektet og rapporterer løpende til styringsgruppen så ofte det er behov for dette, men minst en gang per måned. Styringsgruppen setter opp kriteriene for rapporteringen, men den skal uansett inneholde opplysninger om ressursbruk og aktiviteter relatert til hovedoppgavene i prosjektet.

**MILEPÆLER**

|  |  |  |  |  |
| --- | --- | --- | --- | --- |
| **NR** | **MILEPÆL** | **NÅR** | **MERKNAD** | **ARBEIDS-PAKKE** |
| 1 | Etablere felles forståelse, identifisere nøkkelelementer og hovedmål for prosjektet | apr 2017 | Gjennomført | Ap1 |
| 2 | Oppstart, innledende analyse, etablering av styringsgruppe | apr 2017 | Gjennomført | Ap1 |
| 3 | Organisering, prosjektledelse, etablere infrastruktur, identifisere utviklingstrinn | mai 2017 | Gjennomført | Ap1 |
| 4 | Godkjenning prosjektplan | mai 2017 | Styringsgruppen 31.05.2017 | Ap1 |
| 5 | Prosjektplan til fylkeskommunene | juni 2017 | Sendes inn i juni 2017 | Ap1 |
| 6 | Verve medlemmer til klyngen | juni 2017 - | Løpende | Ap2 |
| 7 | Prosjektrapportering | aug 2017 | Rapportering til styringsgruppen fra prosjektleder minst månedlig | - |
| 8 | Etablere møteplass(er) og kommunikasjon mellom deltakerne, legge til rette for tverrfaglig samarbeid | aug 2017 | Strategier for framtidig innovasjon, sikkerhet, trygghet, bærekraft og smarte løsninger – utvikling i klyngen | Ap2/3 |
| 9 | Tiltak for kompetanseheving innen innovasjon og utviklingsarbeid | sep 2017 | Etablere samarbeid om minst to hovedområder – konkrete aktiviteter.  Kunnskapsutveksling i klyngen. | Ap3 |
| 10 | Rapportering fylkeskommunene | des 2017 |  | Ap4 |
| 11 | Innlevering rapporter | feb 2018 |  | Ap4 |
| 12 | Foreløpig søknad Arena-programmet | mar 2018 |  | Ap4 |
| 13 | Gjennomgang/søknadsprosess | apr 2018 |  | Ap4 |
| 14 | Endelig søknad | mai 2018 |  | Ap4 |

**SUKSESSFAKTORER**

Klyngen må vokse for å nå en viss kritisk masse, både tallmessig og i bredde. Suksess for prosjektet vil derfor først og fremst kunne måles gjennom antall deltakere, tilgjengelige ressurser for deltakerne og de fordelene de oppnår ved å delta.

Det blir avgjørende for den videre utviklingen at næringsklyngen formaliseres og at det etableres en samarbeidsstruktur som både støtter og driver innovasjons- og utviklingsarbeidet.

I tillegg vil det være avgjørende at:

* involverte aktører har felles forståelse av konkurranseevne og hvordan klyngen kan bidra til å øke denne
* det fokuseres på å inkludere virksomheter på tvers av konkurransegrenser
* det legges vekt på personlige relasjoner og utnyttelsen av disse
* arbeidet er resultatorientert

**KONTAKTER**

Nofima AS: Helga Næs, Forskningssjef Trygg og Holdbar Mat

Tlf: 64 97 02 96 Mob: 915 94 673

E-post: [Helga.naes@nofima.no](mailto:Helga.naes@nofima.no)

Norsk

Emballasjeforening: Kari Bunes, adm. dir.

Tlf: 22 12 17 60 Mob: 951 44 973

E-post: [kari@emballasjeforeningen.no](mailto:kari@emballasjeforeningen.no)

Prosjektleder: Jørgen Ingeberg

Mob: 951 29 070

E-post: [jorgen@emballasjeforeningen.no](mailto:jorgen@emballasjeforeningen.no)

[smartpack@emballasjeforeningen.no](mailto:smartpack@emballasjeforeningen.no)